CELEX: 32017D0728
Language: hu
Date: 2017-04-20 00:00:00
Title: A Bizottság (EU) 2017/728 végrehajtási határozata (2017. április 20.) a Kínából származó, egyes áruk szállításához ténylegesen használt fa csomagolóanyagra vonatkozó felügyeletről, növény-egészségügyi ellenőrzésekről és meghozandó intézkedésekről szóló 2013/92/EU végrehajtási határozat módosításáról (az értesítés a C(2017) 2429. számú dokumentummal történt)

25.4.2017   
               
               
                  HU
               
               
                  Az Európai Unió Hivatalos Lapja
               
               
                  L 107/33
               
            A BIZOTTSÁG (EU) 2017/728 VÉGREHAJTÁSI HATÁROZATA
      (2017. április 20.)
      a Kínából származó, egyes áruk szállításához ténylegesen használt fa csomagolóanyagra vonatkozó felügyeletről, növény-egészségügyi ellenőrzésekről és meghozandó intézkedésekről szóló 2013/92/EU végrehajtási határozat módosításáról
      
         
            (az értesítés a C(2017) 2429. számú dokumentummal történt)
         
      
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
      mivel:
      
                  (1)
               
               
                  A 2013/92/EU bizottsági végrehajtási határozat (2) a Kínából származó, egyes áruk szállításához ténylegesen használt fa csomagolóanyagra vonatkozó felügyeletről, növény-egészségügyi ellenőrzésekről és meghozandó intézkedésekről rendelkezik.
               
            
                  (2)
               
               
                  A 2013/92/EU végrehajtási határozat alkalmazása során nyilvánvalóvá vált, hogy a Kínából származó, egyes áruk szállításához használt fa csomagolóanyag továbbra is növény-egészségügyi kockázatot jelent az Unió számára. Ezért a végrehajtási határozatban előírt felügyeletet, növény-egészségügyi ellenőrzéseket és intézkedéseket 2018. július 31-ig továbbra is alkalmazni kell, és a növény-egészségügyi importellenőrzésekről szóló jelentések benyújtásának határidejét ennek megfelelően kell megállapítani.
               
            
                  (3)
               
               
                  Bizonyos árukra vonatkozó, Kombinált Nómenklatúra szerinti kódok az (EU) 2016/1821 bizottsági végrehajtási rendelet (3) révén frissítésre kerültek. A 2013/92/EU határozat I. és II. mellékletében található adatszolgáltatási sablonokat ezért össze kell hangolni a frissített nómenklatúrával.
               
            
                  (4)
               
               
                  A 2013/92/EU határozatot ezért ennek megfelelően módosítani kell.
               
            
                  (5)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      A 2013/92/EU végrehajtási határozat a következőképpen módosul:
      
                  1.
               
               
                  Az 5. cikk helyébe a következő szöveg lép:
                  „5. cikk
                  Jelentéstétel
                  A tagállamok a 94/3/EK bizottsági irányelv (*1) sérelme nélkül értesítik a Bizottságot az e határozat 2. és 3. cikke értelmében elvégzett növény-egészségügyi ellenőrzések számáról és eredményeiről, az alábbi menetrend szerint: a 2016. április 1-jétől2017. március 31-ig tartó időszakban végzett vizsgálatokról 2017. július 31-ig, a 2017. április 1-jétől2018. március 31-ig tartó időszakban végzett vizsgálatokról pedig 2018. április 30-ig tesznek jelentést. E célból a tagállamok a II. mellékletben található adatszolgáltatási sablonokat kell használni.
                  
                     (*1)  A Bizottság 94/3/EK irányelve (1994. január 21.) a harmadik országból érkező és közvetlen növény-egészségügyi veszéllyel fenyegető szállítmány vagy károsító szervezet feltartóztatására vonatkozó bejelentési eljárás megállapításáról (HL L 32., 1994.2.5., 37. o.).”"
						
               
            
                  2.
               
               
                  A 7. cikk második bekezdése helyébe a következő szöveg lép:
                  „Az 1–4. cikket 2018. július 31-ig kell alkalmazni.”
               
            
                  3.
               
               
                  Az I. és a II. melléklet e határozat mellékletének megfelelően módosul.
               
            2. cikk
      Ennek a határozatnak a tagállamok a címzettjei.
      
         Kelt Brüsszelben, 2017. április 20-án.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 169., 2000.7.10., 1. o.
      
      
         (2)  A Bizottság 2013/92/EU végrehajtási határozata (2013. február 18.) a Kínából származó, egyes áruk szállításához ténylegesen használt fa csomagolóanyagra vonatkozó felügyeletről, növény-egészségügyi ellenőrzésekről és meghozandó intézkedésekről (HL L 47., 2013.2.20., 74. o.).
      
         (3)  A Bizottság (EU) 2016/1821 végrehajtási rendelete (2016. október 6.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 294., 2016.10.28., 1. o.).
      
         MELLÉKLET
         
                     1.
                  
                  
                     A 2013/92/EU végrehajtási határozat I. mellékletében található táblázat nyolcadik sorában a „6908” szám helyébe a „6907” szám lép.
                  
               
                     2.
                  
                  
                     A 2013/92/EU végrehajtási határozat II. mellékletében található táblázat nyolcadik oszlopában a „6908” szám helyébe a „6907” szám lép.